บุกรวบเจ้ามือหวยใต้ดิน เจ๊ติ๋ม ที่อ.แม่สาย พบเงินสด โพยรับเลขอื้อ
(ภาพจาก ร.ต.อ.กฤตกรณ์ กันจินะ),บุกรวบเจ้ามือหวยใต้ดินที่ อ.แม่สาย จ.เชียงราย หลังชาวบ้านไปร้องศูนย์ดำรงธรรมให้ผู้ว่าฯจัดการ พบโพยหวย เงินสด โฉนดที่ดิน และโพยหวยงวดวันที่ 17 ม.ค.จำนวนมาก,เมื่อวันที่ 17 ม.ค.60 นายบุญส่ง เตชะมณีสถิต์ ผู้ว่าราชการจังหวัดเชียงราย ได้รับการร้องเรียนผ่านศูนย์ดำรงธรรมจังหวัดเชียงราย ว่าที่บ้านแห่งหนึ่งใน ต.เวียงพางคำ อ.แม่สาย มีเจ้ามือเปิดรับแทงหวยใต้ดิน อย่างโจ๋งครึ่ม โดยไม่เกรงกลัวกฎหมาย จึงมอบหมายให้เจ้าหน้าที่ที่เกี่ยวข้องสนธิกำลังบุกตรวจค้น,จากการตรวจค้นพบนางนิพรรณ วงศ์เมือง หรือ เจ๊ติ๋ม อายุ 59 ปี อยู่ภายในบ้าน และยังพบหญิงสาว 2 คนนั่งทำงานอยู่กับคอมพิวเตอร์ ในห้องทำงานยังพบเงินสดจำนวนหนึ่ง โฉนดที่ดิน โพยหวยอีกจำนวนหนึ่ง และโพยหวยงวดวันที่ 17 ม.ค.60 จำนวน 30 แผ่น เงินสดของกลางจำนวน 4,410 บาท เครื่องส่งแฟกซ์ 1 เครื่อง และคอมพิวเตอร์โน้ตบุ๊ก 1 เครื่อง เจ้าหน้าที่ได้แจ้งข้อหากับนางนิพรรณ ว่าเป็นเจ้ามือจัดให้มีการเล่นการพนัน (สลากกินรวบ) พนันกันเอาทรัพย์สินโดยผิดกฎหมาย นางนิพรรณให้การรับสารภาพ จึงได้นำตัวพร้อมของกลางส่งให้พนักงานสอบสวน สภ.แม่สาย ดำเนินคดีต่อไป.
บุกรวบเจ้ามือหวยใต้ดินที่ อ.แม่สาย จ.เชียงราย หลังชาวบ้านไปร้องศูนย์ดำรงธรรมให้ผู้ว่าฯจัดการ พบโพยหวย เงินสด โฉนดที่ดิน และโพยหวยงวดวันที่ 17 ม.ค. จำนวนมาก
เจ้ามือหวยใต้ดิน,หวยใต้ดิน,บุญส่ง เตชะมณีสถิต์,อ.แม่สาย,เชียงราย